钦定古今图书集成/明伦汇编/家范典/第046卷 > 《增韵》 > 《曲礼》
## 钦定古今图书集成/明伦汇编/家范典/第046卷 > 《增韵》 > 《曲礼》

《支》子不祭，祭必告于宗子。

〈陈注〉疏曰：支子，庶子也。祖祢庙在适子之家，庶子贱，不敢辄祭。若宗子有疾，不堪当祭，则庶子代摄可也，犹必告于宗子，然后祭。吕氏曰：“别子为祖，继别为宗，百世不迁者，大宗也。继祢、继祖、继曾祖、继高祖，五世则迁者，小宗也。”宗子上继祖祢，族人兄弟皆宗之。冠娶妻必告，死必赴，况于祭乎所宗乎？宗子者，皆支子也，支子不敢祭也。如诸侯不敢祖天子，大夫不敢祖诸侯，尊者之祭，非卑者所敢尸也。故宗子为士，庶子为大夫，以上牲祭于宗子之家，祝曰：孝子某，为介子某，荐其常事。则支子虽贵，可以用其禄，而不敢专其事也。宗子去在他国，则支子摄主以祭，其礼有杀。全程子曰：“古所谓支子不祭者，唯使宗子立”庙主之而已。支子虽不祭，至于斋戒致其诚意，则与主祭者不异。可与则以身执事，不可与则以物助，但不别立庙，为位行事而已。后世如欲立宗子，当从此义，虽不祭，情亦可安。若不立宗子，徒欲废祭，适足长惰慢之心，不若使之祭，犹愈于已也。

又

大夫之丧，“庶子不受吊。”

〈陈注〉大夫之丧，适子为主拜宾，或以他故不在，则庶子不敢受吊，不敢以卑贱为有爵者之丧主也。